Erion Veliaj

Erion Veliaj (sündinud 17. detsembril 1979 Tiranas) on Albaania poliitik (Albaania Sotsialistlik Partei).

Erion Veliaj on omandanud bakalaureusekraadi poliitikateaduste alal Grand Valley State Universitys Michiganis Ameerika Ühendriikides ja magistrikraadi Euroopa uuringute alal Sussexi Ülikoolis. 2003. aastal asutas ta liikumise "MJAFT" ('Küllalt'), mida ta juhtis kuni 2007. aasta novembrini. Seejärel asus ta tööle mõttekojas European Stability Initiative. 2011. aastal astus Veliaj Albaania Sotsialistlikku Parteisse, kus temast sai noorsoo ja migratsiooni sekretär. 2013. aastal valiti ta Albaania Rahvakogusse.Featured Speaker. Erion Veliaj World Bank

Alates 2013. aasta septembrist kuni 2015. aasta aprillini oli ta Albaania sotsiaal- ja noorsoominister. 

2015. aasta juunis valiti ta Tirana linnapeaks.Emma Gilleece:NewNowNext: Erion Veliaj, Mayor of Tirana Architecture Ireland, 6. aprill 2018 Linnapea ametikohuseid asus ta täitma 30. juulil 2015.Former minister Erion Veliaj takes the oath as the new mayor of Tirana Independent Balkan News Agency, 30. juuli 2015

10. veebruaril 2025 arreteeriti Erion Veliaj süüdistatuna korruptsioonis ja rahapesus. Korruptsiooni ja organiseeritud kuritegevuse vastane apellatsioonikohus otsustas 13. märtsil 2025, et ta peab edasi vahi alla jääma.Edmond Hoxhaj:Arrested Albanian Mayor Accused of Running ‘Disturbing’ PR Campaign From Jail BalkanInsight, 7. aprill 2025. Vaadatud 15. juunil 2025

Viited

Kategooria:Albaania poliitikud
Kategooria:Linnapead
Kategooria:Sündinud 1979